Unionin yleisen tuomioistuimen tuomio (ensimmäinen jaosto) 9.10.2018 – Sárossy vastaan komissio

(asia T-633/17)

(Oikeus tutustua asiakirjoihin – Asetus (EY) N:o 1049/2001 – EU Pilot –menettelyyn n:o 8572/16 CHAP(2015) 00353 liittyvät asiakirjat – Tutustumisoikeuden epääminen – Asetuksen (EY) N:o 1049/2001 4 artiklan 2 kohdan kolmas luetelmakohta – Tutkintatoimien tarkoitusten suojaa koskeva poikkeus – Yleinen luottamuksellisuusolettama – Ylivoimainen yleinen etu)

1. Kumoamiskanne – Kannekelpoiset toimet – Käsite – Päätös, jolla evätään oikeus tutustua toimielimen asiakirjoihin uudistetun hakemuksen johdosta, kuuluu käsitteen soveltamisalaan (SEUT 263 artikla; Euroopan parlamentin ja neuvoston asetuksen N:o 1049/2001 8 artikla) (ks. 16 kohta)

2. Kumoamiskanne – Unionin tuomioistuinten toimivalta – Vaatimukset toimielimen velvoittamiseksi toimimaan tietyllä tavalla – Oikeus tutustua asiakirjoihin – Tutkimatta jättäminen (SEUT 263 artikla) (ks. 18 kohta)

3. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Tarkastus-, tutkinta- ja tilintarkastustoimien tarkoitusten suoja – Soveltaminen EU Pilot ‑menettelyyn liittyviin asiakirjoihin – Yleinen olettama tutustumisoikeutta rajoittavan poikkeuksen soveltamisesta – Rajat – Olettama on kumottavissa (SEUT 15 artiklan 3 kohta ja SEUT 258 artikla; Euroopan parlamentin ja neuvoston asetuksen N:o 1049/2001 4 artiklan 2 kohdan kolmas luetelmakohta) (ks. 26 ja 37–40 kohta)

4. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Tarkastus-, tutkinta- ja tilintarkastustoimien tarkoitusten suoja – Ylivoimainen yleinen etu, joka oikeuttaa asiakirjojen sisältämien tietojen ilmaisemisen – Avoimuusperiaatteeseen vetoaminen – Tarve vedota kyseiseen tilanteeseen liittyviin erityisiin seikkoihin (Euroopan parlamentin ja neuvoston asetuksen N:o 1049/2001 4 artiklan 2 kohdan kolmas luetelmakohta) (ks. 27, 28 ja 35 kohta)

5. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Tarkastus-, tutkinta- ja tilintarkastustoimien tarkoitusten suoja – Ylivoimainen yleinen etu, joka oikeuttaa asiakirjojen sisältämien tietojen ilmaisemisen – Käsite – Intressi saada tietoja meneillään olevaa EU Pilot ‑menettelyä koskevista asiakirjoista kansallisten sääntöjen yhteensoveltuvuuden osalta unionin oikeuden kanssa yksityisten oikeussubjektien oikeuksien käyttämisen helpottamiseksi samoja sääntöjä koskevan kanteen yhteydessä kansallisessa tuomioistuimessa, on pois suljettu (Euroopan parlamentin ja neuvoston asetuksen N:o 1049/2001 4 artiklan 2 kohdan kolmas luetelmakohta) (ks. 31, 32 ja 43 kohta)

Aihe

SEUT 263 artiklaan perustuva vaatimus 12.6. ja 17.7.2017 tehtyjen komission päätösten, joissa evätään kantajalta oikeus saada tutustua EU Pilot ‑menettelyä n:o 8572/16 CHAP(2015) 00353 koskeviin asiakirjoihin, kumoamiseksi

Ratkaisu

1) Kanne hylätään.

2) Róbert Sárossy vastaa omista oikeudenkäyntikuluistaan, ja hänet velvoitetaan korvaamaan Euroopan komission oikeudenkäyntikulut.